**Prestupový poriadok Slovenského zväzu moderného päťboja.**

1. Pretekár môže prestúpiť do iného oddielu, klubu, spolku v termíne od 1. decembra bežného roka do 31. januára nasledujúceho roka za podmienok:
* Písomne predloží žiadosť o prestupe
* Zaistí k tejto žiadosti písomný súhlas s prestupom od materského klubu a aj od klubu do ktorého chce prestúpiť
1. Doklady potrebné k prestupu, spolu s registračným preukazom, predloží, pošle pretekár, alebo klub do ktorého pretekár prestupuje, na sekretariát SZMP a to v riadnom prestupovom termíne.
2. Po splnení týchto náležitostí mu bude prestup schválený a považovaný za platný a sekretariát SZMP pretekárovi vystaví nový registračný preukaz. Tento prestup bude následne potvrdený na najbližšom zasadnutí Rady SZMP.
3. Pokiaľ materský klub nesúhlasí s prestupom pretekára v danom roku, potom k ďalšiemu prestupovému termínu bude jeho prestup automaticky schválený. V priebehu sezóny však pretekár môže súťažiť, ale za materský klub.
4. Pretekárovi na základe dohody dvoch klubov, resp. v záujme štátnej reprezentácie, povoľuje sa hosťovanie v inom klube po dobu 1 roka. Oba kluby, resp. reprezentačný tréner musia o tejto skutočnosti písomne informovať sekretariát SZMP v riadnom prestupovom termíne.
5. Iný prestupový termín nie je možný. V zásade všetky prestupy sa musia realizovať do 31. januára nasledujúceho roku. Prestup mimo termínu, tj. do 31.1. nasledujúceho roku, bude možný len:

- V závažných prípadoch, pokiaľ ide o záujmy štátnej reprezentácie, môže Rada SZMP na žiadosť reprezentačného trénera a pretekára udeliť výnimku k prestupu, ale len so súhlasom materského klubu.

1. Pretekárom sa povoľuje hosťovanie v inom klube než v akom je zaregistrovaný po dohode oboch klubov po dobu 1 roka. Oba kluby sú povinné o tejto dohode písomne informovať sekretariát SZMP v riadnom prestupovom termíne.

Schválené: Rada SZMP č. 1/2021 dňa: 28.04.2021